title: Frecuencia
text: A freqüencia ye a mesura d'o numero de vegadas que s'excayeixe bell fenomeno u succeso por unidat de tiempo.
  
  En unidatz d'o SI, o resultau se mide en Hertz (Hz), unidat dita asinas en honor d'o fisico alemán Heinrich Rudolf Hertz. Una freqüencia d'1 Hz quiere decir que o fenomeno se repite una vegada cada segundo. D'antes más, ista unidat se conoixeba por o nombre de ciclo por segundo, y encara hue se contina fendo servir. Atras unidatz que s'emplegan ta medir a freqüencia son as revolucions por menuto (rpm) y os radians por segundo (rad/s). Contino s'amuestran as relacions entre istas y o Hertz.
  
  A freqüencia de traqueteyo d'o corazón (u freqüencia d'o polso sanguinio) se gosa medir en traquitos por menuto u bpm (de l'anglés beats per minute).
  
  A freqüencia de bell fenomeno se puet calcular contando o numero de vegadas que s'ocurre o fenomeno en un entrevalo temporal y alavez, dividindo o numero por a durada d'o entrevalo. Unatro metodo alternativo ye medir o entrevalo de tiempo entre dos fenomenos consecutivos (o periodo) y calcular a freqüencia como l'inverso d'iste tiempo:
  
  a on T ye o periodo.
  
  Magnituz fisicas
  Electromagnetismo